## Pravilnik o upisu u registar športskih djelatnosti koje se obavljaju samostalnim radom

### NN 84/2001 (29.9.2001.), Pravilnik o upisu u registar športskih djelatnosti koje se obavljaju samostalnim radom

# MINISTARSTVO PROSVJETE I ŠPORTA

1430

Na teme­lju članka 19. Zakona o športu (»Narodne novine«, broj 111/97,
13/98. i 24/01.) ministar prosvjete i športa, donosi

## PRAVILNIK

### O UPISU U REGISTAR ŠPORTSKIH DJELATNOSTI KOJE SE OBAVLJAJU SAMOSTALNIM RADOM

Članak 1.

Ovim Pravilnikom propisuje se
oblik i sadržaj re­gistra šport­skih djelatnosti koje se obav­ljaju samostalnim
radom (u da­lj­njem tekstu: re­gistar), način upisa u re­gistar, uporaba i čuva­nje
re­gistarskih podataka te oblik i sadržaj obrazaca koji su sastavni dio ovoga
Pravilnika.

Članak 2.

U re­gistar se upisuju fizičke
osobe koje samostalnim radom obav­ljaju športske djelatnosti: sudjelova­nje u športskim
natjeca­nji­ma, organizira­nje športske rekreacije i obav­lja­nje športske obu­­ke
(u da­lj­njem tekstu: subjekti upisa).

U re­gistar se ne može
upisati fizička osoba koja je u radnom odnosu ili obav­lja neku drugu
djelatnost samostalnim radom osim u slučajevima kad to zakon dozvo­ljava.

Podaci o subjektima upisa
vode se na upisnim listovima te u zbirci isprava.

Za svakog subjekta upisa vodi
se poseban upisni list i posebna zbirka isprava.

Članak 3.

Postupak upisa u re­gistar
pokreće se podnoše­njem Zahtjeva za upis u re­gistar športskih djelatnosti koje
se obav­ljaju samostalnim radom.

Zahtjev za upis u re­gistar
sadrži podatke o subjektu upisa, športskoj djelatnosti kojom će se baviti,
popis priloga koji se prilažu te potpis podnosite­lja zahtjeva.

Zahtjev za upis u re­gistar
podnosi se na obrascu broj 1 – Zahtjev za upis u re­gistar športskih
djelatnosti koji je sastavni dio ovoga Pravilnika.

Članak 4.

Zahtjevu za upis u re­gistar
prilaže se:

1. Domovnica

2. Svjedo­džba o zdravstvenoj
sposobnosti

3. Dokaz o stručnoj osposob­ljenosti
za obav­lja­nje određene športske djelatnosti (diploma, svjedo­džba, druga
isprava o struč­noj osposob­ljenosti, akt o utvrđe­nju statusa vrhunskoga športaša)

4. Radna k­njižica

5. Dokaz da nije pokrenut
istražni ili kazneni postupak.

Prilozi se podnose u
izvorniku, prijepisu ili ovjerenoj preslici.

O upisu u re­gistar donosi se
rješe­nje nakon što je utvrđeno da su ispu­njene sve pretpostavke potrebne za
upis u re­gistar.

Članak 5.

Prilikom prijave upisa promjene u re­gistar, zahtjevu za upis promjena
prilažu se samo oni dokumenti na teme­lju kojih je potrebno izvršiti promjenu
podataka upisanih u re­gistru.

Zahtjev za prijavu upisa promjena u re­gistru podnosi se na obrascu broj
2 – Zahtjev za upis promjena u re­gistru športskih djelatnosti, koji je
sastavni dio ovog Pravilnika.

Članak 6.

Re­gistar je javna k­njiga i čuva se trajno.

Re­gistar se vodi na elektroničkom računalu.

Uz upisni list, u re­gistru se za svakog subjekta upisa vodi zbirka
isprava u pisanom obliku.

Zbirka isprava sadrži zahtjev za upis, dokaze, rješe­nja i druge
dokumente na teme­lju kojih se vrši upis u re­gistar. Dokumenti se u zbirci
isprava slažu po redoslijedu primitka i označavaju red­nim brojevima.

Članak 7.

Re­gistar se vodi po godinama upisa i rednome broju u godini upisa.

Re­gistarski broj sastoji se od oznake FO i broja od devet (9) znamenki
i broja godine upisa.

Prva i druga znamenka re­gistarskog broja označavaju broj županije i
Grada Zagreba.

Treća i četvrta znamenka označavaju
športsku djelatnost i to:

broj 01 – označava sudjelova­nje
u športskim natjeca­njima,

broj 02 – označava organizira­nje
športske rekreacije i

broj 03 – označava obav­lja­nje
športske obuke.

Ostalih pet (5) znamenki označavaju
redni broj kojemu se dodaje godina upisa.

Između oznake FO i broja stav­lja
se crtica (-). Između broja županije odnosno Grada Zagreba, broja športske
djelatnosti i red­noga broja stav­ljaju se crtice (-), a iza rednoga broja i
ispred godine upisa stav­lja se kosa crta (/). Godina upisa upisuje se s pos­ljed­nje
dvije znamenke.

Re­gistarski broj dodje­ljuje
se prilikom prvog upisa i ostaje nepromije­njen ako se pod istim brojem vrše
kasniji upisi promjena.

Jednom dodije­ljeni re­gistarski
broj ne smije se dodijeliti drugom subjektu upisa.

Članak 8.

Upis u re­gistar vrši se na teme­lju
rješe­nja o upisu u re­gistar.

Ukoliko se rješe­njem odbije ili odbaci zahtjev za upis u re­gistar, rješe­nje
mora sadržavati i razloge zbog kojih se donosi takvo rješe­nje.

Članak 9.

U upisni list re­gistra
upisuju se s­ljedeći podaci:

– re­gistarski broj

– ime i prezime subjekta
upisa

– JMBG

– adresa (mjesto, ulica i kućni broj)

– športska djelatnost koju će obav­ljati

– broj i datum rješe­nja o upisu

– podaci o kasnijim upisima promjena

– privremena zabrana obav­lja­nja djelatnosti odnosno zabrana obav­lja­nja
djelatnosti

– razlozi za brisa­nje iz re­gistra – prestanak obav­lja­nja djelatnosti

– broj i datum rješe­nja o brisa­nju iz re­gistra

– datum upisa podataka, potpis osobe koja je izvršila upis i službeni pečat.

Upisni list ima izgled tiskanice kao na obrascu broj 3 koji je sastavni
dio ovoga Pravilnika.

Članak 10.

Nakon upisa u re­gistar, subjektu upisa se izdaje Izvod iz re­gistra.

Izvod iz re­gistra je ovjerena isprava koja sadrži podatke o subjektu
upisa.

Izvod iz re­gistra sadrži:

– ime i prezime subjekta upisa

– JMBG

– adresu

– re­gistarski broj upisa i datum upisa

– broj i datum rješe­nja kojim je dozvo­ljen upis u re­gistar

– djelatnost

– napomene

– datum izdava­nja izvoda,
potpis službene osobe i službeni pečat.

Izvod iz re­gistra sadrži pos­ljed­nje
upisano sta­nje u re­gistru.

Izvod iz re­gistra izdaje se
u obliku kao na obrascu broj 4 koji je sastavni dio ovoga Pravilnika.

Članak 11.

Kada se ispune pretpostavke
za brisa­nje iz re­gistra utvrđene zakonom, donijet će se rješe­nje o brisa­nju
iz re­gistra te dostaviti subjektu upisa.

Članak 12.

Uvid u re­gistar sa zbirkom
isprava dozvo­ljen je svim zainteresiranim osobama.

Na zahtjev suda ili drugog
tijela državne vlasti, a u ci­lju utvrđiva­nja či­njenica u postupku koje to tijelo
vodi, iz re­gistra se mogu izdavati i izvodi koji sadrže zastarjele podatke, što
u izvodu mora biti izričito naznačeno.

Članak 13.

Fizičke osobe koje
samostalnim radom obav­ljaju športsku djelatnost dužne su podnijeti zahtjev za
upis u re­gistar u roku od 180 dana od dana stupa­nja na snagu ovoga
Pravilnika.

Članak 14.

Ovaj Pravilnik stupa na snagu
osmoga dana od dana objave u »Narodnim novinama«.

Klasa: 620-01/01-01-173
Urbroj: 532-04/2-01-01
Zagreb, 18. rujna 2001.

Ministar
prosvjete i športa
**dr. sc. Vladimir Strugar,** v. r.

![](dodatni/360452.gif)

![](dodatni/360453.gif)

![](dodatni/360454.gif)

![](dodatni/360455.gif)

Pravilnik, NN 84/2001-1430